./data/phi2331/phi001/phi2331.phi001.perseus-lat2.xml
David Magie
quare Palma Tarracinis, Celsus Baiis, Nigrinus Faventiae, Lusius in itinere senatu iubente, invitoHadriano, ut ipse in vita sua dicit, occisi sunt  unde statim Hadrianus ad refellendam tristissimam de seopinionem, quod occidi passus esset uno tempore quattuor consulares, Romam venit, Dacia Turboni credita, titulo Aegyptiacae praefecturae, quo plus auctoritatis haberet, ornato, et ad comprimendam de se famam congiarium duplex praesens populo dedit,ternis iam per singulos aureis se absente divisis, in senatu quoque excusatis quae facta erant iuravit se numquam senatorem nisi ex senatus sententia puniturum statumcursum fiscalem instituit, nemagistratus hoc onere gravarentur  ad colligendam autem gratiam nihil praetermittens, infinitam pecuniam, quae fisco debebatur, privatis debitoribus in urbe atque Italia, in provinciis vero etiam ex reliquiis ingentes summas remisit, syngraphis in foro divi Traiani,quo magis securitas omnibus roboraretur,incensis  damnatorum bona in fiscum privatumredigi vetuit, omni summa in aerario publico recepta pueris ac puellis, quibus etiam Traianus alimentadetulerat, incrementum liberalitatis adiecit, senatoribus, qui non vitio suo decoxerant, patrimonium pro liberorum modo senatoriae professionis explevit, ita ut plerisque in diem vitae suae dimensum sinedilatione praestiterisad honores explendos non solum amicis, sed etiam passim aliquantis multalargitus est  feminas nonnullas ad sustentandamvitam sumptibus iuvit, gladiatorium munus per sex dies continuos exhibuit et mille feras natali suo edidit